സ്കൂട്ടറില് രാജ്യം ചുറ്റി സഹോദരങ്ങള് നര്ക്കിലക്കാട്: ലോകം ചുറ്റാന് വെറും സ്കൂട്ടര് മാത്രം മതിയെന്ന് തെളിയിച്ച് നര്ക്കിലക്കാട്ടെ സഹോദരങ്ങള്. നര്ക്കിലക്കാട്ടെ രാമചന്ദ്രന്പ്രീത ദന്പതികളുടെ മക്കളായ നവീനും മനുരാജുമാണ് തങ്ങളുടെ 110 സിസി ടിവിഎസ് ജൂപ്പിറ്റര് സ്കൂട്ടറില് ഇന്ത്യയുടെ ഹൃദയഭൂമിയിലൂടെ യാത്ര ചെയ്യുന്നത്. ഡിഗ്രി പഠനം പൂര്ത്തിയാക്കിയ നവീനും പ്ലസ്ടു പഠനം പൂര്ത്തിയാക്കിയ മനുരാജും മൂന്നുവര്ഷം മുന്പാണ് തങ്ങളുടെ സ്വപ്നയാത്രയ്ക്ക് തുടക്കം കുറിച്ചത്. സ്വന്തമായി അധ്വാനിച്ചുണ്ടാക്കിയ പണം കൊണ്ടായിരുന്നു യാത്ര. യാത്ര 60 ശതമാനവും പൂര്ത്തിയായി. കാശ്മീര്, ലഡാക്ക് യാത്ര ചെയ്ത് ഇപ്പോള് നാട്ടിലേയ്ക്ക് വന്നതേയുള്ളു. ഇനി ഉടനെ തന്നെ ഇന്ത്യയുടെ വടക്കുകിഴക്കന് സംസ്ഥാനങ്ങളിലേയ്ക്ക് യാത്ര നടത്തും. അതു കഴിഞ്ഞാല് നേപ്പാള്, ഭൂട്ടാന് തുടങ്ങിയ രാജ്യങ്ങളിലേക്കും സ്കൂട്ടറില് യാത്ര ചെയ്യാന് ഒരുങ്ങുകയാണ് ഈ സഹോദരങ്ങള്. ഏത് സാധാരണക്കാരനും ഇന്ത്യയെയും ലോകത്തെയും അറിയാന് ഏറ്റവും ചെറിയതും ചെലവു കുറഞ്ഞതുമായ രീതിയില് സാധിക്കും എന്നാണ് ഈ സഹോദരങ്ങള് തെളിയിച്ചിരിക്കുന്നത്.